KOMISIJOS SPRENDIMAS
2006 m. vasario 13 d.
dėl Italijos galvijų kompiuterinės duomenų bazės pripažinimo dirbančia visu pajėgumu
(pranešta dokumentu Nr. C(2006) 350)
(autentiškas tik tekstas italų kalba)
(2006/132/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1760/2000, nustatantį galvijų identifikavimo bei registravimo sistemą, reglamentuojantį jautienos bei jos produktų ženklinimą ir panaikinantį Tarybos reglamentą (EB) Nr. 820/97 (1), ypač į jo 6 straipsnio 3 dalį,
kadangi:
(1)
Italija pateikė prašymą kompiuterinę duomenų bazę, kuri pagal Reglamentą (EB) Nr. 1760/2000 yra Italijos galvijų identifikavimo ir registravimo sistemos dalis, pripažinti dirbančia visu pajėgumu.
(2)
Italijos valdžios institucijos pateikė reikalingą informaciją, kuri buvo patikslinta 2005 m. rugsėjo 22 d.
(3)
Italijos valdžios institucijos įsipareigojo didinti kompiuterinės duomenų bazės patikimumą ypač užtikrinant, kad: i) siekiant geriau laikytis galvijų turėtojui nustatyto septynių dienų termino pranešimui apie gimimus, judėjimą ir kritimus pateikti, būtų įgyvendinamos papildomos priemonės, įskaitant tikrinimus, ii) siekiant tinkamai ištaisyti klaidas ar praleidimus, aptiktus automatiškai arba atliekant tikrinimus vietoje, būtų įgyvendinamos papildomos priemonės, iii) siekiant užtikrinti viso judėjimo, ypač į rinkas ir iš jų, registravimą kompiuterinėje duomenų bazėje, būtų įgyvendinamos papildomos priemonės, iv) būtų įgyvendinamos priemonės, užtikrinančios, kad galvijų identifikavimo ir registravimo kontrolė būtų vykdoma pagal Komisijos reglamentą (EB) Nr. 1082/2003 (2).
(4)
Italijos valdžios institucijos įsipareigojo sutartas gerinimo priemones įgyvendinti ne vėliau kaip iki 2006 m. kovo 31 d.
(5)
Atsižvelgiant į tai, kas išdėstyta pirmiau, Italijos galvijų kompiuterinė duomenų bazę reikėtų pripažinti dirbančia visu pajėgumu,
PRIĖMĖ ŠĮ SPRENDIMĄ:
1 straipsnis
Italijos galvijų duomenų bazė pripažįstama dirbančia visu pajėgumu nuo 2006 m. balandžio 1 d.
2 straipsnis
Šis sprendimas yra skirtas Italijos Respublikai.
Priimta Briuselyje, 2006 m. vasario 13 d.